Бо ќарори Њукумати

Љумњурии Тољикистон

аз 3 майи соли 2010

№207 тасдиќ шудааст

**КОНСЕПСИЯИ**

гузариш ба низоми нави тањсилоти миёнаи умумї дар Љумњурии Тољикистон

**1. Наќши тањсилот дар рушди љомеа**

1. Давлати демократї, њуќуќбунёд ва дунявии Тољикистон, ки рўй ба муносибатњои нави иќтисоди бозаргонї овардааст, ба хотири љавобгў будани таълим ва тарбияи насли наврас талаб мекунад, ки тањсилот бо дарназардошти арзишњои миллї ва умумибашарї тибќи талаботи санадњои њуќуќии байналмилалї ба роњ монда шавад. Дар чунин шароит низоми тањсилоти миёнаи умумии Љумњурии Тољикистон бояд бо низоми тањсилоти давлатњои мутараќќии љањон мутобиќ кунонида шавад.
2. Яке аз тадбирњои ба сатњи умумибашарї наздик сохтани низоми тањсилот дар љумњурї гузаштан ба низоми нави тањсилоти миёнаи умумї (тањсилоти 12-сола) мебошад, ки зарурати он њанўз соли 1997 дар Созишномаи њамкорї оид ба ташкили фазои ягонаи тањсилоти Иттињоди давлатњои мустаќил (ИДМ), Низомномаи Шўрои њамкорї дар соњаи тањсилоти Иттињоди давлатњои мустаќил (ИДМ), Консепсияи ягонаи тањсилоти Иттињоди давлатњои мустаќил (ИДМ) ва Паёми Президенти Љумњурии Тољикистон Эмомалї Рањмон ба Маљлиси Олии Тољикистон аз 15 апрели соли 2009 таъкид шудааст.
3. Консепсияи гузариш ба низоми нави тањсилоти миёнаи умумї (минбаъд Консепсия) дар заминаи принсипњои асосии сиёсати давлати соњибихтиёри Тољикистон дар соњаи маориф, тибќи талаботи меъёрњои байналмилалии тањсилот тањия шудааст. Њамзамон Консепсия зарурати тањияи Барномаи маќсадноки давра ба давра гузаштан ба низоми нави тањсилоти миёнаи умумї дар Љумњурии Тољикистонро ба миён мегузорад.

**2. Тањсилоти миёнаи умумї**

**ва тамоюли рушди фазои тањсилот**

1. Љумњурии Тољикистон бо маќсади мувофиќ гардонидани стандартњои худ бо стандартњои байналмилалии тањсилот таѓйири сохтор ва мазмуни тањсилоти миёнаи умумиро ба миён гузошта, тадбирњои зеринро амалї менамояд:
* омода намудани шањрвандон бањри амалї гардидани мазмуни ин Консепсия;
* гузаштан ба љомеаи шањрвандї, вусъат бахшидан ба пешрафти љамъият ва васеъ намудани имкониятњои иљтимої;
* ташаккули хусусиятњои худшиносї ва тањаммулпазирии шањрвандон;
* рушди тафаккури наврасон ва љавонон бањри густариши њамкорињои фарњангї ва байналмилалї;
* пурзўр намудани талабот оид ба сатњи донишандўзии хонандагон;
* инкишофи низоми муттасили тањсилот;
* зиёд намудани мўњлати тањсил дар муассисањои таълимї - давра ба давра гузаштан ба тањсилоти асосии њатмии 10-сола ва миёнаи умумии 12-сола;
* инкишофи самарабахши тањсилот њамчун омили асосии рушди љомеа;
* густариш ва рушди робитањои њамаљонибаи Љумњурии Тољикистон бо Иттињоди давлатњои мустаќил (ИДМ), Иттињодияи иќтисодии Евроосиё дар риоя ва иљрои талаботи фазои ягонаи тањсилот;
* ташкили равияњо ва тањсили касбї мувофиќи истеъдоду ќобилияти хонандагон бодарназардошти махсусиятњои инкишофи зењнї ва љисмонии онњо;
* татбиќи сиёсати давлатї дар соњаи маориф;
* истифодаи технологияњои нави иттилоотї ва коммуникатсионї дар раванди тањсил бо дарназардошти омилњои психологї ва педагогї;
* татбиќи раванди таълим мутобиќи муносибатњои иќтисоди бозаргонї;
* ба роњ мондани таълим ва тарбияи насли наврас тибќи талаботи стандартњои давлатї ва меъёрњои байналмилалї.
1. Вобаста ба нуктањои зикршуда таљрибаи як ќатор мамлакатњои мутараќќии љањон, аз љумла, ИМА, Канада, Љопон, Фаронса, Испониё, Полша ва ѓайра омўхта шуд, ки дар онњо низоми тањсилоти 12-cола амалї гардида истодааст. Дар Олмон, Шветсия, Чехия, Италия бошад, тањсилоти 13-сола, дар Њолланд тањсилоти 14-сола амал мекунад. Дар мамлакатњои назди Балтика, њамчунин дар Молдова, Украина, Ќазоќистон ва Ўзбекистон аллакай тањсилоти 12-сола ба роњ монда шудааст.
2. Омўзиш ва истифодаи таљрибаи кишварњои зикршуда зарурати гузаштан ба низоми нави тањсилоти миёнаи умумии 12- соларо дар Љумњурии Тољикистон ба миён овардааст. Барои гузаштан ба низоми нави тањсилоти миёнаи умумии 12- сола тадбирњои зерин амалї карда мешаванд:
* гузаштан ба тањсилоти миёнаи умумии асосии 10-сола;
* ќабул ба синфи 1 аз синни 6- сола;
* гузаштан ба тањсилоти миёнаи умумї 12-сола;
* ба роњ мондани таълими равиявї ва касбї ( дар синфњои 11 ва 12);
* минбаъд истифода кардани литсейњо, коллељњо ва муассисањои тањсилоти миёнаи умумии муассисањои тањсилоти олии касбї њамчун захираи таълими равиявї ва касбї дар љумњурї.

**3. Талаботи нави иљтимої ба низоми нави тањсилот**

1. Соњибистиќлолии Љумњурии Тољикистон ва рў овардан ба муносибатњои нави иќтисоди бозорї на танњо барои рушди иќтисодиёт заминаи хубе фароњам овард, балки барои инкишоф ва ислоњоти соњаи маориф мусоидат намуд. Дар ин замина як ќатор дигаргунињо дар низоми маориф ба вуљуд омада, заминањои моддї-техникии муассисањои таълимї тањким ёфт ва барои бењтар гардидани соњаи маориф шароит фароњам омад. Васеъ гардидани доираи имкониятњо зарурати таљдиди сохтор ва мазмуни тањсилотро ба миён овард, ки ин ба тарбияи кадрњои ба бозори мењнат раќобатпазир, соњибмаърифат, бофарњанг, мустаќил, эљодкор, навовар ва соњиби касбу њунарњои гуногуни давр, инчунин њалли як ќатор масъалањои иљтимої мусоидат менамояд. Дар ин миён мањз низоми нави тањсилоти миёнаи умумї бояд омили асосии расидан ба њадафњои мазкур гардад. Низоми мазкур бо илмњои замонавї алоќаи ногусастанї дорад. Он бояд ба ќувваи бузурги њаракатдињандаи мамлакат табдил ёфта, ба сифати таълим мусоидат намояд ва раќобатро миёни хонандагон таъмин гардонад.
2. Тањсилот дар чунин шароит пеш аз њама барои бењтар шудани сифати таълим, дуруст аз худ кардани фанњо, мукаммал гардонидани сатњи љањонбинї ва дуруст ба даст овардани маълумот, инчунин бањри муттањид гардонидани љомеа, нигоњ доштани фазои ягонаи иљтимоию фарњангии мамлакат, баробарии фарњангњои миллї ва халќиятњои љумњурї, роњ надодан ба муноќиша ва ихтилофњои этникию миллї, зуњуроти зўроварию нобаробарињои иљтимої нигаронда мешавад.
3. Низоми нави тањсилот аз њама бештар барои ба даст овардани дониши мукаммали босифат равона шуда, новобаста аз мањал, миллат, вазъи иљтимої мувофиќи майлу хоњиш ва завќи табиии онњо баробарњуќуќии љавононро таъмин менамояд. Дар ин љода мактаб њамчун унсури асосї дар тайёр намудани шахсиятњои ташаккулёфта, дастгирї намудани кўдакон, наврасон, љавонони болаёќату боистеъдод ва фароњам овардани шароити мусоид наќши муњим мебозад.

**4. Вазъи кунунии низоми тањсилот**

**ва зарурати азнавсозии он**

1. Таѓйироти сиёсї, иљтимої ва иќтисодии солњои 90 -уми асри XX ва рух додани љанги шањрвандї боиси харобињои хољагии мамлакат, аз љумла соњаи маориф гардид. Бар асари ин муноќишањо мактабњои зиёд хароб гардида, асбобу анљомњои таълимии онњо корношоям шуданд ва теъдоди зиёди зиёиён, ки ќисми муайяни онњоро муаллимон ташкил медоданд, касби худро тарк намуданд.

Омилњои мазкур дар тафаккури насли наврас ва волидайни онњо як навъ дилсардиро нисбат ба мактаб, таълиму тарбия ба вуљуд овард.

Њукумати Љумњурии Тољикистон бо маќсади аз байн бурдани чунин вазъият аз оѓози солњои 2000-ум маблаѓгузориро ба соњаи маориф афзун намуд ва маорифро дар моддаи 3-и Ќонуни Љумњурии Тољикистон «Дар бораи маориф» соњаи афзалиятноки сиёсати давлат эълон намуд ва ѓамхориро ба ин соња бештар сохт.

1. Дар ин асос Њукумати Љумњурии Тољикистон сохтмони биноњои мактабњо ва таъмиру тармими онњоро ба наќша гирифта, якчанд ќарорњои дахлдор барои таъмин намудани мактабњо бо кадрњои педагогї ба тасвиб расонид ва барои чопи китобњои дарсию воситањои таълимї маблаѓ људо карда, Барномаи давлатиро оид ба компютеркунонии муассисањои тањсилоти миёнаи умумї тасдиќ намуд, ки онњо муљиби рафъ гардидани мушкилоти соњаи маориф гардиданд. Дар баробари ин мунтазам баланд бардоштани музди мењнати омўзгорон ва дигар кормандони соњаи маориф, инчунин барќарор намудани чанде аз имтиёзњои онњо далели равшани дастгирии Њукумати Љумњурии Тољикистон ба њисоб меравад.
2. Барои рушди бемайлони соњаи маориф, баланд бардоштани њисси масъулиятшиносии кормандони соњаи маориф, азнавсозии усулњои ташкилї - иќтисодии соња, гузаштан ба маблаѓгузории сарикасї, истифодаи самараноки маблаѓњои буљетї ва ѓайрибуљетї, таљдиди сохтор ва мазмуни тањсилоти миёнаи умумї ва ба талаботи меъёрњои байналмилалии тањсилот мутобиќ сохтани он зарур мебошад.

**5.Маќсад ва вазифањои низоми нави тањсилот**

1. Маќсади асосии сиёсати давлатии Љумњурии Тољикистон дар соњаи маориф тарбияи шахсияти муосир, донишманд, нављў ва эљодкор мебошад, ки мувофиќи талаби замон дар пешрафти љомеаи миллї ва умумибашарї сањм мегузорад.
2. Дар раванди азнавсозии тањсилоти миёнаи умумї кулли шањрвандон, падару модарон, маќомоти иљроияи њокимияти давлатї, маќомоти худидораи мањаллии шањрак ва дењот, муассисањои таълимї, илмї, фарњангї, хизматрасонї, соњибкорон, шахсони воќеї ва њуќуќї фаъолона иштирок менамоянд.
3. Барои ноил шудан ба ин њадафњо њалли масъалањои зерин зарур мебошад:
* таъмини кафолатњои давлатї оид ба дастрасии тањсилот дар муассисањои тањсилоти миёнаи умумї;
* дастрасии донишњои замонавї барои муассисањои томактабї, миёнаи умумї, тањсилоти ибтидої ва миёнаи касбї;
* такмили механизмњои танзимсозии меъёрии њуќуќї ва ташкилї-иќтисодї бо маќсади љалб ва истифодаи маќсадноки маблаѓњои буљетї ва ѓайрибуљетї;
* баланд бардоштани маќому манзалати омўзгор аз тарафи давлат ва љомеа;
* љорї намудани низоми нави тањсилот бо иштироки фаъолонаи ањли љомеа ;
* мустањкам ва устувор намудани робитаи дуљонибаи мактаб бо оила ва оила бо мактаб;
* такмили механизми назорати љомеа аз болои фаъолияти таълимии муассисањои таълимї ва омўзгорон;
* тавассути китобњои дарсї шинос намудани хонандагон бо арзишњо ва дастовардњои миллї ва умумибашарї;
* ба роњ мондани такмили ихтисос ва бозомўзии омўзгорони муассисањои таълимї тибќи талаботи давлатї;
* ба роњ мондани низоми нави таълим дар асоси талаботи иќтисоди бозаргонї, омода сохтани хонандагон ба њаёти мустаќилонаю эљодкорона, донишомўзї ва худомўзї;
* фароњам овардани шароити мусоид барои рушди њамаљонибаи ќобилият ва истеъдоди эљодии хонандагон;
* васеъ ба роњ мондани таълими инфиродї, экстернї, фосилавї, иловагї, шабона ва ѓоибона**;**
* ба эътибор гирифтани хусусиятњои миллї дар раванди таълиму тарбия;
* мутобиќ сохтани мазмуни тањсилоти миёнаи умумї ба талаботи љомеаи демократї ва њуќуќбунёд;
* ба роњ мондани корњои тарбиявї дар муассисањои таълимї дар асоси Консепсияи миллии тарбия дар Љумњурии Тољикистон;
* таъмин намудани волоияти арзишњои баробарњуќуќии миллату халќиятњо њамчун асоси мустањкамшавии адолати иљтимої, дўстї, баробарї, бародарї ва ёрии байнињамдигарї;
* ташаккули љањонбинии илмї, фарњанги экологї ва тайёр намудани хонандагон барои воридшавї ба фазои иттилоотии тањсилоти љањони муосир;
* ташаккули малакањои эљодии хонандагон ва муњайё сохтани шароит барои рушди зењнї ва аќлонии онњо;
* ба низом даровардани маблаѓгузории сарикасї ва шартномавї дар муассисањои тањсилоти миёнаи умумї;
* ба роњ мондани худмаблаѓузории муассисањои тањсилоти миёнаи умумї;
* таъмини мустаќилияти молиявию иќтисодии муассисањои тањсилоти миёнаи умумї;
* ба роњ мондани низоми бањисобгирии хазинадорї ва маблаѓњои ѓайрибуљетии мактабњои тањсилоти миёнаи умумї;
* баланд бардоштани њисси масъулият ва сатњи дониши молиявию муњосибавии роњбарони муассисањои тањсилоти миёнаи умумї;
* бо маќсади љалби маблаѓњои иловагї муњайё сохтани шароити мусоид дар муассисањои тањсилоти миёнаи умумї;
* ба низом даровардани њуљљатгузории молиявї ва таъмини шаффофияти онњо;
* такмили хизматрасонии таълими иловагии пулакї барои хонандагон ва бо ин восита бењтар сохтани вазъи молиявии муассисањои таълимї.
1. Азнавсозии тањсилот дар сурате амалї мешавад, ки соњањои иќтисодиёт, илм, фарњанг, тандурустї, ташкилоту муассисањои дахлдор, созмонњои љамъиятї ва соњибкорони ватанї ва хориљї, падару модар ба таври самаранок ба он њамкорї намоянд. Бо ин маќсад раванди љорї намудани таѓйирот ба низоми тањсилот пайваста ба мардум фањмонида мешавад ва фикру мулоњизањои онњо аз љониби масъулини соњаи маориф, ба хусус роњбарони муассисањои таълимї мавриди баррасї ва арзёбї ќарор гирифта, дар азнавсозии низоми тањсилот васеъ истифода мегардад.

**6. Афзалияти сиёсї дар соњаи маориф.**

**Таъмини кафолатњои давлатии дастрасии тањсилоти босифат**

1. Конститутсияи (Сарќонуни) Љумњурии Тољикистон њуќуќи шањрвандонро ба тањсил кафолат медињад. Вале љанги шањрвандии аввали солњои 90-уми асри ХХ ба раванди таъмини ин кафолатњо монеа эљод намуд. Баъдан тавассути қабули як силсила қонунњо, ќарорњои Њукумати Љумњурии Тољикистон љињати таъмини кафолати њуќуќии шањрвандон ба тањсил як қатор тадбирњо андешида шуданд, ки самтњои људогонаи онро масъалањои зерин ташкил медињад:
* таълими ройгон дар њамаи зинањои муассисањои тањсилоти миёнаи умумї, миёнаи ибтидоии касбї ва олии касбї;
* баробарњуќуќии шањрвандон барои тањсилоти миёнаи умумї ва миёнаи ибтидоии касбї;
* гирифтани тањсилот мувофиќи Стандарти давлатї ва Талаботи давлатї.
1. Мазмуни дастрасии тањсил њамчун таъмини кафолати давлатї масъалањои зеринро дар бар мегирад:
* ташкили тањсил бо истифода аз таљњизоти таълимї - лаборатории њозиразамон ва адабиёти таълимї;
* кафолати њифзи њуќуќњои хонанда, бехатарии психологї ва љисмонии ў;
* расонидани кўмакњои иљтимої - педагогї ва психологї-педагогї ба оила, ташхису муойинаи сариваќтии инкишофи љисмонї ва психологии кўдакон;
* ѓанї гардонидани китобхонаҳои мактабї бо адабиёти бадеии нав ва маводи таълимии нав.
1. Барои татбиќи самараноки кафолатњои давлатии соњаи маориф иљрои тадбирњои зерин зарур мебошад:
* дуруст муќаррар намудани аттестатсияи љамъбастии хатмкунандагони муассисањои таҳсилоти миёнаи умумї, тањсилоти ибтидої ва миёнаи касбї;
* таъмини имкониятњои баробар барои гирифтани тањсилоти касбї;
* васеъ љорї намудани низоми таълими равиявї ва касбї дар синфњои болоии муассисањои тањсилоти миёнаи умумї (11-12);
* дар заминаи маълумоти миёнаи умумї ва ибтидоии касбї дохил шудан ба мактабњои олї;
* ворид намудани таѓйиру иловањо ба Ќонуни Љумњурии Тољикистон «Дар бораи ўњдадории умумии њарбї ва хизмати њарбї» оид ба мавќуф гузоштани даъвати хатмкунандагони муассисањои тањсилоти миёнаи умумї ва ибтидоии касбї аз хизмати њарбї;
* тавассути низоми ахборотии идоравї дар соњаи маориф ба роњ мондани бањисобгирии кўдакони синну соли мактабї;
* фароњам овардани имкониятњои баробар барои кўдакони дењот доир ба гирифтани тањсилоти умумии босифат ва тањияи тадбирҳои мушаххас оид ба дастгирии онњо;
* ба роҳ мондани ташхиси ройгони тиббї-психологї ва ташкили шароитњои махсуси таълим дар љои истиќомат барои кўдакони љисман ё рўњан носолим ва дар асоси хулосаҳои тиббї љой кардани онњо дар муассисањои таълимии махсус ва инкишоф додани таълими фарогир (инклюзивї) дар муассисањои тањсилоти миёнаи умумї;
* таҳияи наќша ва барномањои таълимии муассисаи тањсилоти миёнаи умумї ва касбї барои мўҳлати на камтар аз 5 сол ва дар ҳолати зарурат имконпазирии ворид намудани таѓйирот ба онњо;
* муайян намудани таносуби фанњои таълимї (табиї, риёзї, љомеашиносї, гуманитарї, тарбияи љисмонї, мењнат, санъат, мусиќї, суруд ва ѓайра) вобаста ба пешрафти илмию техникї ва талаботи иљтимоию иќтисодии кишвар;
* вобаста ба талаботи замон дар наќшањои таълимии муассисањои тањсилоти миёнаи умумї љой додани таълими равиявї, касбї ва ташкил кардани таљрибаомўзї дар истењсолот.

**7. Муњайё намудани шароит барои баланд**

**бардоштани сифати тањсилоти миёнаи умумї**

1. Муассисаи тањсилоти миёнаи умумї фарогири низоми маљмўи донишњо, мањорату малакањо буда, ҳисси масъулияти хонандагонро ташаккул медињад. Њангоми гузариш ба низоми нави тањсилот барои фаъолияти самарабахши мактаби муосир таљрибаи ҳафтодсолаи мактаби шўравї ва мактабњои муосири мамлакатҳои љањон, инчунин арзишњои бењтарини таълими силсилаи фанњои табиї-риёзї, гуманитарї ва бадеї - эстетикї тањќиќ мегардад ва онњо дар њамбастагї бо арзишњои миллї ѓанї гардонида мешаванд.
2. Тарбия ќисми таркибї ва људонашавандаи тањсилот ќарор мегирад. Муаллим ҳангоми омўзондани фанњои таълимї новобаста аз фанни таълимї ва равияњои таълимї ба масъалаи инсонгарої диќќати махсус медињад ва дар зењни хонанда маърифати њуќуќї, шањрвандї маданиятнокї ва аз бар намудани арзишњои баланди ахлоќиро љой менамояд. Дар њалли масъалањои тарбиявї оила наќши њалкунанда мебозад. Бинобар ин баланд бардоштани сатњи донишњои педагогї ва психологии падару модар низ аз масъалањои муњим дониста мешавад. Дар ин замина тањияи Ќонуни Љумњурии Тољикистон «Дар бораи масъулияти падару модар дар тарбияи фарзандон» омили муњимми амалї гардидани Консепсияи миллии тарбия дар Љумњурии Тољикистон мегардад.
3. Барои гузаштан ба низоми нави тањсилот ва таъмини таълими сифатнок тадбирњои зерин амалї мегардад:
4. Дар давоми соли тањсили 2010-2011 Стандарти давлатии тањсилоти миёнаи умумї ва Наќшаи таълимии он мураттаб мегардад.
5. Озмоиши низоми нави тањсилоти миёнаи умумї гузаронида шуда, натиљаи он аз љониби муњаќќиќон тањлил мегардад.
6. Дар муассисањои тањсилоти миёнаи умумї бо роҳҳои зерин барои бењдошти саломатии хонандагон шароит муњайё карда мешавад:
* сабук намудани мазмуни тањсилоти умумї;
* истифодаи усулњои фаъоли таълим;
* баланд бардоштани маќоми фанни тарбияи љисмонї;
* ташаккули механизми солимгардонии кўдакон ва љавонон;
* бењтар намудани сифати хўроки хонандагон дар муассисањои таълимї;
* такмили истифодаи даврањои таътили зимистона ва тобистонаи хонандагон дар робита бо шароити иќтисодии кишвар;
* истифодаи санъат њамчун воситаи ташаккули маънавии шахс;
* баланд бардоштани наќши фанњои даќиќ, таърих, њуќуќ, забони модарї, забони русї, забонњои хориљї барои беҳдошти сатҳи маънавии хонандагон;
* фаъол намудани наќши фанни технология (таълими мењнат) ва наќшакашї дар тарбияи мењнатдўстї ва тафаккури техникии хонандагон;
* таъмини мактабњо бо техникаи компютерї, пайваст намудани онҳо ба шабакаи љаҳонии Интернет ва ба ин васила баланд бардоштани сатњи дониш ва љањонбинии хонандагон;
* муњайё сохтани шароит љиҳати касбинтихобкунї барои дастгирии психологии љавонон, ёрї расонидан ба онњо барои муайян намудани шавќу њавас, майлу раѓбат ва имконоти азхудкунии касбҳо;
* дар соли 2011-2012 ба тариќи озмоиш ба роњ мондани механизми таљдиди зинањои асосї ва болоии таълим;
* ташкили нақлиёти хизматрасон барои хонандагону омўзгорон дар дењот;
* муњайё сохтани шароит бо маќсади татбиќи барномањои таълимии томактабї ва ибтидої барои сокинони деҳот;
* таҳияи заминаҳои меъёрї-њуќуќї доир ба таъсиси навъњои гуногуни муассисањои таълимї;
* љорї намудани барномаи рушди муњити ягонаи иттилоотї дар низоми таҳсилот;
* рушди тањсилоти фосилавї, экстернї;
* таъмини дастгирии кўдакони болаёќат ва боистеъдод аз љониби давлат;
* таъсиси низоми санљиши давлатї-љамъиятї ва назорати сифати китобњои дарсї;
* ташкил намудани озмунњо миёни муаллифон бо мақсади таҳия ва таълифи маводи босифат ва алтернативии таълимї;
* таъсиси маќомоти махсус ва мустаќил барои бањодињї ба сифати таълим, њамчун омили таъсирбахши баландбардории сифати таълим дар муассисањои таълимї;
* ба танзим даровардани муассисањои томактабї ва бунёди марказњои таълимии синни томактабї дар мањалњо.

8**. Муњайё намудани шароит барои баланд**

**бардоштани сифати таълим дар муассисањои**

**тањсилоти ибтидої ва миёнаи касбї-техникї**

1. Воќеањои ибтидои солњои 90-уми асри ХХ ба низоми тањсилоти ибтидої ва миёнаи касбї-техникии мамлакат зиёни калон овард. Новобаста аз тадбирҳои то имрўз андешидашуда вазъи тањсилоти ибтидої ва миёнаи касбии љумњурї њанўз њам ба талаботи замон љавобгў нест. Аз ин лиҳоз зарурати ба куллї дигар сохтани сохтор, мазмуни тањсилот ва мутобиќ сохтани он ба талаботи соњањои асосии хољагии ќишлоќ, саноат, хизматрасонии маишї, фарњангї ва ѓайра ба миён омадааст.
2. Омили асосии азнавсозии тањсилоти ибтидої ва миёнаи касбї инкишофи замонавии иќтисодиёт ва муњити иљтимої, инкишофи илм, техника, технология ва бозори мењнат мебошад.
3. Бо мақсади таъмини кадрҳои коргарї дар љумҳурї низоми доимоамалкунандаи мониторинги талаботи бозори мењнат ташкил карда мешавад. Мањз дар ҳамин сурат низоми ба талаботи байналмилалї љавобгўи тањсилоти ибтидоию миёнаи касбї таъмин мегардад.
4. Дар муассисањои таълимии ибтидої ва миёнаи касбї хонандагон мустаќилона касбро омўхта, дорои малакаҳои фаъолияти инфиродии мењнатї мешаванд. Вобаста ба ин зарурати аз нав ба вуљуд овардани пояи моддї-техникї ва инфраструктураи муассисањои таълимї њамчун раванди стратегии рушди тањсилоти ибтидоию миёнаи касбї ба миён меояд.
5. Ба шабакаи ИНТЕРНЕТ ва шабакањои иттилоотии мањаллї пайваст намудани муассисањои ибтидоию миёнаи касбї ва бо техникаи њозиразамони таълимї ва иттилоотї љињозонидани онњо њамчун гарави таъмини раванди босифати таҳсил эътироф карда мешавад.
6. Бо маќсади омодагї барои гузаштан ба низоми нави тањсилот ва ба талаботи он мутобиќ сохтани муассисањои ибтидоию миёнаи касбї ташкил ва гузаронидани тадбирњои зерин зарур аст:
* шароит фароњам овардан барои идомаи тањсил баъди хатми синфи 10 дар муассисањои тањсилоти ибтидої ва миёнаи касбї;
* ташкил намудани тањсилоти касбї дар ин зинањои тањсилот;
* тањияи наќшаю барномањои таълимї ва ба талаботи низоми нави тањсилот мувофиќ намудани онњо;
* тањия ва чопи китобњои дарсї ва дастурњои методї барои идомаи тањсили касбї дар ин зинањои тањсилоти мазкур;
* аз нав аз атестатсия ва шартҳои иљозатномадињї гузаронидани муассисањои таълимии ибтидоию миёнаи касбии давлатї ва ѓайридавлатї;
* рушди бемайлони тањсилоти босифати ибтидоию миёнаи касбї бодарназардошти афзоиши талабот ба кормандони зинањои ибтидої ва миёнаи касбї;
* мутобиқ сохтани фаъолияти муассисањои таълимии ибтидоию миёнаи касбї ба талаботи бозори мењнат дар мањалҳо;
* тањияи Консепсияи тањсилоти миёнаи умумї дар муассисањои ибтидоию миёнаи касбї ва робитаи он бо барномањои касбии муассисањои таълимї.

Барои гуштан ба низоми нав дар муассисањои тањсилоти ибтидоию миёнаи касбї чорабинињои зерин тадбиќ мешаванд:

* пешбинї намудани талаботи бозор ва таъсиси хадамоти иттилоотї ва шуѓли ањолї;
* тасдиќи номгўи касбњо ва ихтисосњо мутобиќи талаботи бозори мењнат;
* азнавсозии сохтори муассисањои тањсилоти ибтидоию миёнаи касбї ва татбиќи моделњои он;
* такмили усулњои таълим ва ташкили дарс бо истифодаи технологияњои муосири таълимї;
* фароњамсозии шароити мусоид љињати такмили ихтисос ва бозомўзии омўзгорон;
* љалби соњибкорон, корфармоён ва дигар табаќањои иљтимої дар њалли масъалањои тањсилоти касбї;
* таҳияи Стандарти давлатии тањсилот ва Талаботи давлатї бо дарназардошти талаботи замон барои муассисањои тањсилоти ибтидої ва миёнаи касбї –техникї.

**9. Рушди муносибатњои молиявї дар низоми нави тањсилот дар муассисањои тањсилоти ибтидої ва миёнаи касбї**

1. Давлат раванди азнавсозии сохтори маорифро њамчун соњаи афзалиятнок ҳамаљониба дастгирї менамояд.
2. Муњимтарин омили тарзи ташаккули молиявии азнавсозии тањсилот дар ин зинањои таълимї инњоянд:
* љорї намудани маблаѓгузории меъёрї аз буљети давлатї ба соњаи тањсилоти миёна, тањсилоти ибтидої ва миёнаи касбї бо назардошти таъмини талаботи Стандарти тањсилот ва шароити мусоиди љараёни таълим;
* таҳияи меъёрҳои њуќуќии танзими низоми давлатии ќарздињї ва расонидани ёрии пулї ба шањрвандони камбизоат, бахусус дар дењот барои гирифтани таълими ибтидоии касбї;
* људо кардани маблаѓ аз њисоби ҳамаи манбаъҳо, аз љумла аз њисоби маблаѓњои буљетї, маблаѓњои махсуси хизматрасонии пулакї, фондњои ёрирасони байналхалќї, маблаѓгузории хусусї ва дигар маблањои ѓайрибуљетї барои азнавсозии тањсилот ва харидорї намудани таљњизоти таълимї- лабораторї, техникї, иттилоотї-њисоббарорї, рушди китобхонањои мактабї ва захирањои иттилоотї ва такмили ихтисоси омўзгорон;
* истифодаи оќилонаи маблаѓњои буљетї ва ѓайрибуљетї;
* таъмини мустаќилияти молиявии муассисањои таълимї ва давра ба давра то 10-15 фоиз ба роњ мондани худмаблаѓгузорї дар муассисањои тањсилоти миёнаи умумї ва ибтидоию миёнаи касбї тибқи санадњои меъёрии њуќуќї;
* таъмини шаффофият дар фаъолияти таълимии муассисањои тањсилоти ибтидої ва миёнаи касбї ва баланд бардоштани сатҳи масъулияти молиявии онњо;
* -муњайё сохтани шароит барои љалби маблаѓњои иловагї дар муассисањои тањсилоти миёнаи умумї ва ибтидоию миёнаи касбї;
* муќаррар намудани низоми имтиёзњо, аз љумла аз њисоби андозбандї;
* ба роњ мондани хизматрасониҳои таълимии иловагии пулакї дар заминаи муассисањои тањсилоти миёнаи умумї ва ибтидоию миёнаи касбї њамчун воситаи ќонеъ гардонидани талаботи мардум ба тањсилот ва таҳкими пояи моддї- техникии муассисањои мазкур;
* тақвият ва вусъати тоза бахшидан ба равандњои инноватсионї;
* -бунёди марказњои фарњангї, таълимї, истењсолї, тиббї ва солимгардонї дар заминаи муассисањои таълимии тањсилоти умумї, тањсилоти ибтидої ва миёнаи касбї, махсусан дар дењот;
* -азнавсозии сохтори муассисањои ибтидоию миёнаи касбї, эътибори љиддї додан ба мазмуни тањсилот ва сифати тайёрии касбї, вобастагии он бо талаботи бозори мењнат;
* инкишофи низоми таълими калонсолон ва ба роњ мондани тањсилоти муттасили касбї;
* ба муассисањои ибтидоию миёнаи касбї љалб намудани шахсоне, ки бе љои кор мондаанд ва мувофиќи талаби замони бозаргонї ба мењнат омода сохтани онњо;
* љорї намудани силсилаи тадбирњое, ки татбиќи афзалияти давлатиро дар соњаи тањсилоти ибтидоию миёнаи касбї таъмин менамоянд;
* ташкили низоми пешбинии талаботи минбаъда бо кадрњои ихтисосманд аз рўи касбу њунарњои маъмулї ва дар ин замина пешнињод кардани дархостњои давлатї ба муассисањои ибтидоию миёнаи касбї.

**10. Таъминоти кадрї ва дастгирии онњо**

**аз тарафи давлат ва љомеа**

1. Ҳукумати Љумҳурии Тољикистон барои бењтар намудани вазъи моддии кормандони соњаи маориф ва баланд бардоштани маќоми онњо дар љомеа як ќатор тадбирњоро амалї менамояд.
2. Баланд бардоштани сатњи ихтисоси омўзгорон ва омодасозии онҳо ба шароити нав аз љумлаи ин тадбирњо ба шумор меравад. Аз ин рў, дар доираи «Барномаи маќсадноки давра ба давра гузаштан ба низоми нави тањсилоти умумї дар Љумњурии Тољикистон» зарурати идома додани «Барномаи давлатии тайёр намудани кадрњои омўзгорї барои солњои 2011- 2016» ба миён меояд, ки он бояд самтњои зеринро дар бар гирад:
* њамаљониба баланд бардоштани маќоми кормандони педагогї;
* њамаљониба њавасманд гардонидани кормандони педагогї ва идораи соњаи маориф;
* баланд бардоштани мањорати касбии кадрњои педагогї.

**11. Баланд бардоштани маќоми кормандони педагогї**

1. Барои њавасманд гардонидани кормандони педагогї ва идораи соњаи маориф давлат чунин имтиёзҳоро муқаррар менамояд:
* озодона муайян намудани усули тањсил ва шаклњои назорати он;
* идоракунии раванди тањсилот, фаъолияти ассотсиатсияњо, иттињодияю созмонњо, инчунин муайян намудани принсипњо ва самтњои сиёсат дар соњаи маориф;
* озодона ба даст овардани иттилоот доир ба љараёни таълим;
* истифодаи ройгони адабиёт аз китобхонањои миллї, вилоятї, шањрї, ноњиявї, мактабї ва љамоати шањраку дењот;
* дар навбати аввал бо љойи зист таъмин намудани омўзгорон ва дигар кормандони соњаи маориф дар доираи имкониятњои онњо.

**12. Дастгирии давлатї, њавасмандгардонии**

 **кормандони педагогї ва идораи соњаи маориф**

1. Бо маќсади дастгирии давлатї, њавасмандгардонии кормандони педагогї ва идораи соњаи маориф бояд тадбирҳои зерин амалї шаванд:
* муќаррар намудани иловапулињо барои њавасмандгардонии кормандон ва муаллимон барои кори бефосила ва босамари педагогї аз љониби маъмурияти мактаб дар доираи захираҳои молиявї ва низоми худмаблаѓгузорї;
* баланд бардоштани маоши омўзгорони муассисањои тањсилоти умумї, ибтидої ва миёнаи касбї дар доираи ислоњоти музди мењнат дар Љумњурии Тољикистон;
* људо намудани заминњои наздињавлигї дар дењот барои ташкили хољагии ёрирасон вобаста ба имконот;
* људо намудани заминњои киштбоб барои ташкили хољагии ёрирасони муассисањои таълимї;
* мавќуф гузоштани даъвати њарбии хатмкардањои мактабњои олї ва миёнаи касбии дорои ихтисоси педагогї;
* такмили низоми таъминоти нафаќавии кормандони гуногуни омўзгорї;
* омўхта пешнињод намудани таклиф оид ба низоми нави хизматрасонии ройгони тиббї ва суѓуртаи иљтимоии кормандони соњаи маориф.

**13. Баландбардории мањорати касбии кадрњои педагогї**

1. Дар ин самт амалї сохтани чунин тадбирҳо зарур мешавад:
* тањия ва санљиши амалии моделњоиазнавсозии низоми тайёр кардани кадрњои педагогї дар асоси принсипњои алоќамандии масъулияти омўзгор дар таълиму тарбия бо истифодаи технологияи инноватсионї;
* таъмини раванди таълим бо теъдоди зарурии кадрњои педагогї ва баланд бардоштани сифати касбии онњо дар низоми нави тањсилот;
* таљдиди низоми такмили ихтисоси кормандони соњаи маориф;
* аз тарафи давлат дар 5 сол як маротиба ва дар њаљми муќарраршуда пардохтани давлатии харољот барои такмили ихтисоси кормандони соњаи маориф;
* омўзонидани технологияњои муосири иттилоотї ба кадрњои роњбарикунанда ва омўзгорї;
* такмили фаъолияти хадамоти методии маќомоти идоракунии тањсилот ва ба роњ мондани он дар асоси принсипњои ташкили шабакавї ва маркетинг;
* ба роњ мондани низоми самарабахши омодасозї, бозомўзї ва аттестатсияи роњбарони маќомоти идоракунии тањсилот ва муассисањои таълимї, љорї намудани низоми ягонаи љобаљогузории кадрњо.

**14. Рушди тањсилот ва баланд бардоштани масъулияти**

**мутасаддиён дар мањалњо**

1. Раванди азнавсозии тањсилот пеш аз њама татбиќи ду масъалаи муњим – дастраси умум будани тањсилот њамчун низоми давлатию љамъиятї ва гузаштан аз усули њукмронии марказї ба масъулияти тарафайнро (марказ ва мањал) пешбинї менамояд. Ин омилњо масъулияти роњбарони вилоятњо, шањрњо, ноњияњо ва мактабњоро баҳри татбиќи сиёсати давлат дар соҳаи маориф баланд мебардорад ва тадбирњои зерин амалї мегардад:
* љалби љомеа дар таҳия, ќабул, татбиќи санадњои њуќуќї ва идораи тањсилот;
* тибќи тартиби муќарраршуда устувор гардонидани маќоми њуќуќии Шўрои сарпарастони муассисањои таълимї, таъмини иштироки фаъолонаи онњо дар хизматрасониҳои таълими иловагии пулакї;
* ба талаботи замон мувофиќ намудани модели нави идораи низоми тањсилот њамчун яке аз вазифањои муњим ва афзалиятноки сиёсати давлат дар низоми нави тањсилот.
1. Гузаштан ба низоми нави тањсилот дар муассисањои таълимии миёнаи умумї ва ибтидоию миёнаи касбї тақозо менамояд:
* љорї намудани талаботи ягона баҳри иљрои дастурва санадњои меъёрии њуќуќї, њуљљатњои дастурї, кадрї, иттилоотї, моддию техникї доир ба муассисаҳои таълимї ва боздоштани фаъолияти онњо дар сурати риоя нашудани санадњои амалкунанда;
* тањия ва ќабули санадњои меъёрии њуќуќї бо татбиќи шаклњои гуногуни ќарордодњо байни муассисањои таълимї ва падару модарон (шахсоне, ки онњоро иваз мекунанд) ва ѓайра;
* таъмини шаффофияти фаъолият дар самаранок истифода бурдани маблаѓњои буљетї ва ѓайрибуљетї;
* дастгирии фаъолияти навоварї тавассути љалби сармояњо ба соњаи маориф;
* фароҳам овардани шароит барои рушди муассисањои таълимии ѓайридавлатї ва таъмини назорати сифати иљрои барномањои таълимї дар онҳо;
* тадриљан гузаштан ба маблаѓгузории сарикасї дар низоми тањсилоти томактабї;
* танзим ва хизматрасониҳои таълимии иловагї ва таъмини назорати Шўрои сарпарастон ва падару модарон дар мавриди сарфи маблаѓњои воридшуда;
* таъсиси суратњисобњои махсус барои тањсили кўдакони маъюб ва бо ин маќсад љалб намудани маблаѓњои давлатї, ташкилоту муассисањо, сарпарастон ва эњсонкорон, шахсони воќеї ва њуќуќї;
* баланд бардоштани масъулияти њар як муассисаи таълимї дар иљрои вазифањои ойинномавї, иљрои санадњои меъёрии њуќуќии љараёни таълиму тарбия ва Стандарти давлатии тањсилот.

**15. Самтњои асосї, марњилањо**

**ва татбиќи сиёсати давлат дар низоми нави тањсилот**

1. Азнавсозии сохтор ва мазмуни тањсилоти миёнаи умумї ва ибтидоию миёнаи касбї маљмўи тадбирњоест, ки бо љалби фаъолонаи љомеа сурат мегирад. Онњо барои баланд бардоштани сифати тањсилот ва мутобиќати он ба талаботи давлатї дар мамлакат равона мегарданд. Ин чорабинињо дар ду марњила амалї карда мешаванд:
* -марњилаи аввал солњои 2011-2013;
* -марњилаи дуюм солњои 2014-2016.
1. Дар марњилаи аввал солњои 2011-2013 Њукумати љумњурїазнавсозии сохтор ва мазмуни тањсилоти миёнаи умумиро давра ба давра ба роњ монда, њамчун субъекти фаъол дар татбиќи он фаъолона иштирок намуда, барои ноил шудан ба маќсадњои гузошташуда тадбирҳои зарурї меандешад.
2. Азнавсозии тањсилот дар робитаи ќавї бо таљдиди соњањои дигари хољагии мамлакат сурат мегирад ва тањсили њатмии 10- сола љорї карда мешавад.
3. Марњилаи аввали азнавсозии тањсилот бо раванди устуворгардонї ва љорї намудани тањсилоти њатмии 10- сола ба анљом мерасад.
4. Дар марњилаи аввал самтњои асосї ва тадбирњои нахустини сиёсати давлат ба ќисматњои зерин људо мешаванд:
* муњайё намудани љойи нишасти иловагї дар муассисањои тањсилоти умумии асосї ва миёнаи умумї;
* бо мизу курсї ва дигар лавозимоти таълимї таъмин намудани муассисањои тањсилоти миёнаи умумї;
* сохтмони мактабњо дар ќаламрави љумњурї аз њисоби њамаи сарчашмањо;
* љалби инвиститсияи хориљї ва грантњо барои тањкими пояи моддї ва техникии муассисањои таълимї ва азнавсозии муассисањои тањсилоти миёнаи умумї ;
* дарёфти маблаѓњои иловагї барои гузштан ба низоми тањсилоти њатмии 10 – сола дар љумњурї;
* назорати таъмини љойњои нишаст ва таъмиру тармими мактабњо аз љониби маќомоти иљроияи мањаллии њокимияти давлатї;
* вогузор намудани пардохти маоши кормандони муассисањои таълимии тањсилоти умумї, ибтидої ва миёнаи касбї ба ихтиёри худи муассисањои таълимї;
* гузаштани муассисањои тањсилоти миёнаи умумї, ибтидої ва миёнаи касбї ба худмаблаѓгузорї;
* андешидани тадбирњо љињати тадбиќи маблаѓгузории сарикасї дар муассисањои томактабї;
* тањия ва чопи китобњои дарсї, барномањо, рањнамои муаллим ва дигар воситањои айёнї барои муассисањои тањсилоти миёнаи умумї, ибтидої ва миёнаи касбї ва техникї;
* тањия ва ќабули санадњои меъёрии њуќуќии таъсиси муассисањои миёнаи умумї ва ибтидоию миёнаи касбї бо иштироки маќомоти иљроияи мањаллии њокимияти давлатї;
* назорати барномањои давлатї ва амалї гардидан ва сари ваќт маблаѓгузорї намудани онњо дар соњаи маориф.
1. Марњилаи дуюми азнавсозии тањсилот солњои 2014-2016- ро дар бар мегирад. Дар ин давра њамаи он тадбирњое, ки дар марњилаи аввал аз озмоиш гузашта, дар асоси натиљањои ба дастомада дасгирї ёфтаанд, пурра бояд татбиќ гардида, моделњои нави мазмуни тањсилот, ташкил ва маблаѓгузории он ба роњ монда шаванд. Дар баробари ин дар ин давра низоми нави тањсилоти миёнаи умумї - гузаштан ба тањсили 12-сола амалї мегардад.
2. Ин тарзи гузариш дар асоси ба инобат гирифтани хусусиятњои шароити мањалњои љумњурї сурат гирифта, барои бењтар шудани сифати таълим, азбарнамоии дониш, васеъ гардидани доираи љањонбинї ва бештар соњиб гардидан ба маълумати касбї ва равиявї мусоидат менамояд.
3. Озмоишњои дар марњилаи аввал гузаронидашуда пайомадњои хатарбори иљтимоии шаклњои навро аниќ мегардонад ва барои рафъи онњо дар марњалаи дуюм механизмњои дахлдор ба кор бурда мешаванд.
4. Дар марњилаи дуюм таъмини молию пулї, пеш аз њама, аз њисоби њамаи сарчашмањо мунтазам барои њалли масъалањои зерин ривољ дода мешавад:
* бунёд ва азнавсозии муассисањои таълимї ва таъмиру тармими иншооти соњаи маориф;
* ба наќша гирифтани синфхонањои иловагї дар мањалњое, ки ба љойи нишаст ниёз доранд;
* таъмини мизу курсї ва дигар лавозимоти таълимї барои муассисањои таълимии эњтиёљманд;
* амалї намудани барномањои давлатї ва стратегияи миллї доир ба рушди соњаи маориф;
* идомаи тањия ва чопи китобњои дарсї, барномањо ва дигар воситањои айёнї барои муассисањои тањсилоти миёнаи умумї, ибтидої, миёнаи касбї;
* љалби сармояи хориљї, грантњо ва дигар маблаѓњо аз њисоби соњибкорон, шахсони воќеї ва њуќуќї барои тањкими пояњои моддї ва техникии муассисањои таълимї;
* ташкил ва гузаронидани курсњои такмили ихтисос ва омўзонидани технологияи муосир ба омўзгорон;
* назорати таъминоти кадрї дар њамаи шањру ноњияњо, ба хусус дењањои дурдаст ва пайдо кардани роњњои њавасмандгардонї барои ин табаќаи омўзгорон;
* таъмини кабинетњои фаннии мактабњо бо лавозимоти зарурї ва муњайё сохтани шароит барои гузаштан ба тањсилоти равиявї ва касбї дар муассисањои тањсилоти умумї, ибтидої ва миёнаи касбї ;
* тањкими заминањои моддию техникии муассисањои ибтидої ва миёнаи касбї ва бо истифода аз масоњати холї ташкил намудани синфњо дар ин зинањои тањсилот.
1. Дар ин марњила коркарди тарзњои идораи лоињањои инноватсионї, ки бо маќсади эљоди моделњои нав дар тањсилот сурат мегиранд, ањамияти махсус пайдо мекунад. Ин моделњо вобаста ба талабот ва шароити мањалњо тањия мегарданд.
2. Њамзамон, дар ин марњила љомеа, корхонањо, оилањо, ташкилотњои худидоракунандаи мањалњо, ташкилотњои љамъиятї ва амсоли инњо наќши бештар ва муњимтарро иљро менамоянд. Фаъолияти зарурии љомеаро бо ду роњ ба даст овардан мумкин аст:
* якум, пайваста афзудани даромадњои пулии оила, корхонањо ва буљети мањал имконият медињад, ки муассисањои таълимї аз тарафи онњо чї дар шакли маблаѓгузории буљетї ва чї дар шакли ваќфи сармоягузорї њар чї бештар дастгирї меёбанд;
* дуюм, такмили тарзњои шаффофи идоракунии тањсилот ва муассисањои таълимї шаклњои бештари фоидаовари дастгирии љомеа ва назоратро ба миён меоварад.
1. Дар панљсолаи дуюм (солњои 2016-2020) аввалин натиљањои азнавсозии тањсилот аниќ мегарданд, ки онњо чунин мебошанд:
* дар натиљаи азнавсозии молиявї муассисањои тањсилоти миёнаи умумї ва ибтидоию миёнаи касбї аз љињати моддию техникї хуб таъмин мешаванд.
* сифати тањсилоти миёнаи умумї ва ибтидоию миёнаи касбї баланд гардида, муассисањои тањсилоти миёнаи умумї ва ибтидоию миёнаи касбии тољик ба сатњи умумиљањонї наздик мегардад.
* сатњи шиддатнокии иљтимої дар љомеа паст гардида, љинояткории дар байни љавонон ва бепарастории кўдакон љиддан пешгирї карда мешавад.
* бо роњи баланд бардоштани маоши кормандони соњаи маориф мушкилоти иљтимоии онњо њал гардида, њайати омўзгорони муассисањои тањсилоти миёнаи умумї аз њисоби љавонон мукаммал мешавад.
* дар натиљаи устуворгардонии пояи моддию техникии муассисањои тањсилоти миёнаи умумї ва ибтидоию миёнаи касбї мутобиќати онњо ба бозори мењнат меафзояд ва онњо раќобатпазир мегарданд. Ин омил сабаби љалби сармояњои нав мегардад.

**16. Таљдиди низоми нави тањсилот**

**ва тарзи назорати сифати он**

1. Таљдиди низоми нави тањсилот ва назорат аз болои сифати он иљрои корњои зеринро таќозо мекунад:
* ќабули Стандарти нави давлатии тањсилоти миёнаи умумї ва ибтидоию миёнаи касбї ва дар ин асос тањияи наќша ва барномањои таълимии нав;
* ташкили озмоиши мазмуни нави тањсилот, содда кардани он бо назардошти талаботи шахс ва замони муосир;
* муњайё сохтани шароити таълими равияњо дар зинаи сеюми тањсилоти умумї;
* такмили тарзи аттестатсияи давлатии муассисањои тањсилоти миёнаи умумї ва ибтидоию миёнаи касбї ва назорати сифати таълим;
* таљдиди мазмуни таҳсилот;
* бењтар намудани самаранокии тањсилоти умумї;
* тобовар гардондани тањсилот ба раќобати бозори љањонї;
* мутобиќ намудани мазмуни тањсилот ба манфиати давлат, љомеа ва шахс;
* таъмини робитаи ногусастании мазмуни таҳсилот бо ҳаёт.
1. Принсипњои асосии мазмуни нави тањсилот аз инњо иборат мебошанд:
* бо назардошти хусусиятҳои педагогї ва психологии мазмуни тањсилот љорї кардани њаљми фишурдаи маводи омўзиш дар мактаби асосї ва маводи нисбатан мураккаб дар синфњои болої;
* инсондўстї, яъне дар љараёни тањсилот фаро гирифтани фарњанги миллї, ањамияти бењдоштї, зењнї, маънавї, зебопарастї, муоширатї ва технологї;
* мазмуни бунёдї доштани тањсилот, яъне фарогирии дастовардњои маданию таърихии инсоният ва расонидани ёрии амалї дар ташаккули хонандагон;
* мутобиќати мазмуни донишњои омўхташаванда бо хусусияти ќобилияти инфиродї донишандўзии хонандагон;
* мушаххас гардонидани мазмуни тањсилот бо назардошти синну соли хонандагон;
* дар асоси принсипњои њамгирої ташаккул додани тасаввуроти хонандагон дар бораи ягонагии олам.
1. Мазмуни низоми нави тањсилот силсилаи донишњои илмии зеринро фаро мегирад: филологї, љомеашиносї, риёзї-технологї, табиатшиносї, санъат, тарбияи љисмонї.
2. Мазмуни силсилаи фанњои номбурда тавассути таълими фанњои зерин амалї мегардад: забони модарї, забони давлатї, алифбои ниёгон, забони русї, забони хориљї, адабиёти тољик, адабиёти халќњои љањон, таърихи халќи тољик, таърихи умумї, њуќуќи инсон, асосњои давлат ва њуќуќ, математика, алгебра, геометрия, технологияи информатсионї, технология ( таълими мењнат), химия, физика, биология, география, санъати тасвирї, суруд ва мусиќї, маърифати ислом, омодагии дифои њарбї, тарбияи љисмонї.
3. Мазмуни фанњои таълимї дар низоми нави тањсилот дар натиљаи таѓйир ёфтани равияњои илм таљдиди назар мегардад. Ин таѓйирот метавонад чунин бошад:
* ворид намудани таѓйирот ба маводњои нави таълимї вобаста ба дастовардњои илмии соња ва муњити зист;
* ба барномањои таълимї ворид намудани фаслњо ва мавзўъњои нав вобаста ба талаботи замон;
* аз нав таќсим намудани маводи таълимї байни зинањои дуюм ва сеюми тањсилот.

**17. Такмили сохтор ва афзудани маблаѓгузорї ба тањсилот**

1. Ташкили сохтор

Мактаби 12-сола бар асоси даврабандии рушди шахсият ташкил меёбад. Мазмуни он ба навъњои фаъолияти тарбиявию таълимї, ки ба синну сол робита дорад, вобаста мебошад. Мувофиќи ин таќсимот дар синну соли кўдакон даврањои зерин муќаррар мешавад: ширхорагї, (то 1 солагї), синни бармањали кўдакї (1-3 солагї), синни томактабї (3-5-солагї), синни хурди мактабї (6-10-11 солагї), синни миёнаи мактабї (11-16 солагї), синни нављавонї (16-18 солагї).

1. Сохтори тањсилоти умумии 12-сола се зина дорад:
* зинаи якум – тањсилоти ибтидоии умумї (синфњои 1-5). Ќабул ба синфи якум аз 6-солагї оѓоз мегардад. Давомнокии тањсил 5 сол.
* зинаи дуюм – тањсилоти асосии умумї (синфњои 6-10). Давомнокии тањсил 5 сол.
* зинаи сеюм – тањсилоти миёнаи (пурраи) умумї (синфњои 11-12). Давомнокии тањсил 2 сол.
1. Барои гузаштан ба тањсилоти 12- сола тадбирњои зерин зарур мебошад:
* таъмини маблаѓгузории буљетї бо назардошти афзалияти соњаи маориф.
* њамасола дар мамлакат афзудани маблаѓњои буљетї, аз љумла дар доираи барномањои маќсаднок, ки барои рушди тањсилот – харидории таљњизот ва захирањои иттилоотї, такмили ихтисоси омўзгорон, маблаѓгузории сарикасї, таљрибањои инноватсионии озмоишї равона мешаванд.
* барњам додани ќарзњои муассисањои тањсилоти умумї, тањсилоти ибтидої ва миёнаи касбї, ки дар натиљаи иљро накардани наќшањои буљетї ва хизмати маишї пайдо мешаванд.

**18. Таќвияти самти иљтимоии тањсилот**

1. Ќабули тадбирњои давлатї бар зидди рафторњои ношоистаи наврасон ва љавонон ва аз байн бурдани ќашшоќии иљтимоии онњо.
2. Таъмини њифзи иљтимоии кўдакону љавонон аз оилањои камбизоат, маъюб, ятимон ва бепарасторон.
3. Ташкили низоми кредитии давлатї дар соњаи маориф барои маблаѓгузории тањсилоти кўдакони оилањои камбизоат бо маќсади гирифтани тањсилоти миёнаи умумї ва ибтидоию миёнаи касбї.
4. Васеъ намудани доираи инкишофи муассисањои тањсилоти томактабї бо маќсади бештар фаро гирифтани кўдакон аз оилањои камбизоат.

**19. Дастгирии њамаљонибаи мактабњои дењот**

1. Бунёд, азнавсозї, таъмиру тармими мактабњои дењот ва тањким бахшидани пояњои моддию техникии онњо яке аз афзалиятњои ин Консепсия ба шумор меравад. Барои иљрои он аз њисоби њамаи сарчашмањо маблаѓ људо намудан пеш меояд.

**20. Таъмини мустаќилияти иќтисодии**

**муассисањои таълимї**

1. Љалби сармояњо тавассути ворид намудани таѓйирот ба ќонунгузории љории Љумњурии Тољикистон ва ќабули дигар њуљљатњое, ки маблаѓгузории шахсони воќеї ва њуќуќиро ба соњаи маориф ё ёрии беѓаразона њавасманд мегардонанд.

**21. Баланд бардоштани маќоми иљтимої,**

**дастгирии давлатї ва сатњи касбии кормандони соњаи маориф**

1. Зиёд намудани маоши кормандони педагогї ва такмили роњњои додани иловањо ба омўзгорон барои натиљањои хуби кор ва фаъолияти бисёрсолаи бефосила дар муассисаи таълимї ва пешбинї намудани имтиёзњо ба мутахассисони љавон.
2. Такмили низоми таъмини нафаќапулї ба категорияњои гуногуни кормандони педагогї, суѓуртакунї, ташхиси ройгони тиббї ва иљтимоии онњо.
3. Њалли масъалаи аз даъват ба сафи ќуввањои њарбї боздоштани мутахассисони љавон ва омўзгорон дар давоми фаъолияти онњо дар муассисањои тањсилоти умумї, хонањои кўдакон, мактаб-инернатњо ва муассисањои ибтидоии касбї дар сурати мављуд будани аккредитатсияи давлатї.

**22. Амалї гардидани Консепсия**

**ва натиљаи он дар рушди кишвар**

1. Амалї гардидани Конепсияи мазкур барои гузаштан ба низоми нав дар зинаи тањсилоти миёнаи умумї ва ибтидої ва миёнаи касбию техникї замина фароњам оварда, дар љумњурї тарзи нави таълимро љорї менамояд ва барои наздик шудан ба фазои ягонаи тањсилоти љањонї шароит ба вуљуд меовард.
2. Натиљаи ин гузариш барои бењтар шудани сифати таълим ёрї расонида, барои бештар маълумот гирифтани хонандагон имкон фароњам меоварад ва љалби духтарон ва писаронро ба тањсил таъмин намуда, доираи љањонбинї, истеъдод, малака ва мањорати онњоро барои дарёфти асосњои илми муосир бештар мегардонад ва онњоро дар рўњияи инсонгарої, њисси баланди ватандўстї ва эњтиром гузоштан ба арзишњои миллї ва умумибашарї тарбия менамояд ва ба дараљаи инсони комил расонида, барои интихоби касб ва муайян кардани ояндаи худ рањнамої менамояд.